text: Voldsom ulykke rammer Danish Supertourisme
  15 maj 2016 kl. 17.10
  Søndag blev der kørt race på Ring Djursland, og her var der masser af dramatik. 
  På Ring Djursland var der masser af dramatik. Her sendte TV SYD+ direkte fra Danish Supertourisme-løbet i eftermiddags. Og midt i løbet skete der pludselig en ulykke.
  Martin Vedel Mortensen fra Odense kører af banen, og hans bil rammer barrieren. Martin Vedel Mortensen blev undersøgt på stedet, men han er ved bevidsthed, da han bliver kørt på hospitalet til undersøgelse. Ulykken gav dog bekymringer hos holdkammerat Ole Petersen fra Padborg.
  - Der løb mange tanker gennem hovedet. Først og fremmest så tænker man på, om han er okay og om der er sket noget med ham, siger Ole Petersen.
  Se de voldsomme billeder øverst.
  